Gevangene by Guantanamo dood | Nuus24
Gevangene by Guantanamo dood
Amerika 'sal steeds Guantanamo toemaak'
Guantanamo - 2 na Portugal
Chaos heers by 9/11-verhoor
San Juan – ‘n Gevangene by die Amerikaanse vlootbasis in Guantanamo Bay, Kuba, is twee dae na hy bewusteloos in sy tronksel gekry is, dood.Die gevangene, wie se naam en nasionaliteit nie bekend gemaak is nie, is Saterdag deur wagte gekry en is dadelik na ‘n hospitaal geneem.Hy is die negende gevangene wat by die gevangenis dood is sedert die die opening in Januarie 2002. Die gevangenis hou gewoonlik verdagtes aan wat van terrosrisme verdink word. Ses van die vorige sterftes is as gevolg van selfmoord, terwyl twee gevangenes weens natuurlike oorsake dood is.Kapt. Robert Durand, ‘n woordvoerder vir die vloot, het gesê die oorsaak van die gevangene se dood sal vasgestel word.Durand het bygevoeg dat die Amerikaanse regering eers die man se familie en sy tuisland van sy dood in kennis wil stel voor hulle enige verdere inligting vrystel.“Ons wil definitief nie hê dat die familie van die dood in die media moet uitvind nie,” het hy gesê.Die laaste sterfte by Guantanamo Bay was in April 2011, toe ‘n 37-jarige Afgaanse gevangene selfmoord gepleeg het. Sy prokureur het aan die AP-nuusagentskap gesê dat die man al vroeër probeer het om selfmoord te pleeg. Twee mans van Saoedi-Arabië en een man van Jemen het hulle in 2006 in hul selle gehang. Die weermag glo dit was ‘n gekoördineerde selfmoord.– Volg Nuus24 op Twitter - Sapa - AP
Lees meer oor: guantanamo | sterftes VOLGENDE OP NUUS24X